laion/Wikipedia-Exotic huggingface dataset:
Pinguy OS

Pinguy OS היא הפצת גנו/לינוקס, נגזרת של אובונטו, המיועדת לשימוש במחשבים אישיים ומכשירים ניידים. ההפצה פותחה על ידי אנתוני נורמן (Antoni Norman) ומותאמת עבור המשתמש הביתי. ממשק המשתמש הגרפי של ההפצה מבוסס GNOME וערכת הנושא שלו מזכירה את מערכת ההפעלה MAC OS. ההפצה ניתנת להורדה בגרסה מלאה (Full) למחשבים בעלי חומרה חלשה (Mini), המערכת מופצת כשעליה מותקנות מראש תוכניות רבות כגון: תוכנת המסרים Pidgin, דפדפן האינטרנט Firefox, חבילת יישומים משרדיים Libre Office, נגן המדיה VLC ועוד. להלן חמש הגרסאות האחרונות ששוחרו אל השוק: מדיה וקבצים בנושא Pinguy OS בוויקישיתוף אתר האינטרנט הרשמי של Pinguy OS (באנגלית) אתר רשמי Pinguy OS (באנגלית) הורדת Pinguy OS באתר Distrowatch (באנגלית)
ביט ובוט

ביט ובוט (באנגלית: Bitz & Bob) היא סדרת אנימציה בריטית-קנדית לילדים, המשודרת בערוץ הופ! בדיבוב לעברית החל משנת 2018. אנו חיים בעולם בו רק 11% מהנשים הן פיזיקאיות, 10% מהנשים הן מתכנתות מחשבים, ו–8% מהנשים הן מהנדסות מכונות. מתוך הצורך לעודד ילדות להיכנס לתחומים אלו מגיל צעיר, קמה סדרה חדשה שמעודדת אותן לחקור לעומק תאוריות מעולם המדע וההנדסה דרך משחקים יצירתיים, עשייה וחדשנות. הסדרה שואפת לפרוץ את תקרת הזכוכית ולעלות את הביטחון העצמי של הילדות, כדי שיתנסו בדברים חדשים. ביט ובוט הם אחות ואח סקרנים המדמיינים דברים. הם מטיילים בעולם הדמיון עם הבובות שלהם - בלבל, סול, זיפ ופופ ופותרים בעיות על ידי שימוש במדע והנדסה. בסוף כל פרק ישנו קליפ נלווה המלמד את הצופות והצופים כיצד ליצור בעצמם את ההמצאות המיוחדות שנראו במהלך הפרקים. ביט (Bitz) (נויה דואני (דאון)) - ילדה סקרנית בת 8 בעלת יכולת יצירתית וחדשנית. בוט (Bob) (אורה שולמן) - האח הקטן בן ה-4 של ביט, שעוזר לה עם הצעות לרעיונות נפלאים. סול (Purl) (אורלי תגר) - בובה חמודה שהיא חברתה הטובה של ביט. בלבל (Bevel) (אלי לולאי) - צעצוע גיבור העל שאהוב על כולם. זיפ (Zip) (גדי לוי) ופופ (Pop) (ערן מור) - צמד בובות שאוהבות בעיקר לעשות שטויות. אתר האינטרנט הרשמי של ביט ובוט ביט ובוט באתר הופ! "ביט ובוט", במסד הנתונים הקולנועיים IMDb (באנגלית) "ביט ובוט", במסד הנתונים הקולנועיים KinoPoisk (ברוסית)
בית הקברות היהודי פרקשרט

בית הקברות היהודי פַרְקַשרֵט (בהונגרית: Farkasréti izraelita temető) הוא בית קברות ציבורי יהודי שנפתח בשנת 1895 עבור הזרם הנאולוגי של יהודי בודפשט. הדרך לבית הקברות עוברת בנתיב צר חד-סטרי חדש מדרך דֶנֶבֵר. בית הקברות היהודי ממוקם בסביבתו הקרובה של בית הקברות הכללי של פרקשרט, וכעת הוא משולב כמעט לחלוטין באזור התחום של בית הקברות הכללי. קו החשמלית 59 שנבנה בשנת 1902 לכיוון תחנת הרכבת הדרומית ובית החולים סנט יאנוש. רק אחרי 1945 ניתן לו המספר 59. התחנה הסופית שלו נמצאת ליד בית הקברות (כיכר אַרוֹן מַרְטוֹן). בשנת 1948 נפתח גם קו האוטובוס מספר 8 שמחבר בין בית הקברות לבין מרכז העיר. ומאז 2016 בקו פועל כשם 8E. בית הקברות פרקשרט נפתח בשנת 1894, יחד עם בית הקברות היהודי בשנת 1895. הכניסה אליו היא מכיכר ארון מרטון, שם נמצא גם בית הלוויות. בעיקר יהודי בודה נקברו שם בראש וראשונה. קבריהם של אישים בולטים בקהילה, רבנים, חזנים, גבאים ומכובדים אחרים נמצאים באזור הכניסה הראשית ולאורך הטיילת הראשית. הקבר העתיק ביותר, שניתן לזהות עד היום היא משנת 1897. מבני המאוזוליאום המשפחתיים הגדולים שאופייניים לבתי קברות אחרים, חסרים כמעט לחלוטין בבית קברות זה, למעט חריגים בודדים. אחד מאלה ניתן לראות מרחוק: מאוזוליאום קוני, הזקוק לשיפוץ מנו קוני היה מנהל המזכירות של הפרלמנטר ההונגרי. מכיוון שאין כרגע אפשרות להרחבה, בית הקברות היהודי למעשה מלא. אנשים ידועים שנחים מנוחת עולמים בבית קברות זה: הרב רפאל גולדברג, ארתור גייר, דב היליר, הרב אימרה בנושופסקי, רבה הקודם של בודה שנקבר שם בשנת 2002, מיקלוש פרקשהאזי הצייר ההונגרי-יהודי המפורסם של המאה העשרים, ארנולד קיש הרב הראשי של בודה, משורר וכותב תפילות, המוזיקאי והיסטוריון מוזיקה בנצה סאבולצ'י מדיה וקבצים בנושא בית הקברות היהודי פרקשרט בוויקישיתוף בית קברות פרקשרט: מקום מנוחתם של רבנים, חזנים, מנהיגים דתיים בבודה: בתי הקברות היהודיים בבודפשט אינם ניתנים להערכת שווי ערכם, עמוד 3, רב גילאים, 12 בנובמבר 2004 בתי קברות ניאולוגים ואורתודוקסים, mazsihisz.hu
רום וראמבל

רום וראמבל (באנגלית: Rev & Roll, "רב ורול") היא סדרת אנימציה לילדים סינית-קנדית בהפקה משותפת של DHX (בוב הבנאי, סמי הכבאי) ו-Alpha Group (מטוסי על). הסדרה עלתה לשידור בדיבוב לעברית בערוץ הופ! בשנת 2019. רום הוא ילד הרפתקן וביחד עם חברו ראמבל, רכב שטח חייכן, הוא יוצא להרפתקאות חדשות. רום וראמבל מתגוררים בעיירה "מפגש הפגוש" שם כלי רכב ואנשים חיים זה לצד זה. רום וחבריו רוכבים על הרים ונוסעים דרך יערות סבוכים בזכות היכולות המדהימות של כלי הרכב. אם הדברים לא מסתדרים רום יכול ללחוץ על כמה כפתורים כדי שראמבל יעשה בדיוק מה שצריך לעשות בשביל לפתור את הבעיה. רום - ילד הרפתקן בן 8 שאוהב ליצור יש מאין ויודע איפה הכיף נמצא. לרום יש דמיון מפותח ובכל פעם יש לו רעיון כיצד להציל את המצב. ראמבל - רכב ענק ורב עוצמה אך עם תכונות אופי של כלב מתוק! הוא "חיית המחמד" המושלמת של רום וכולם אוהבים את האישיות הנמרצת והנלהבת שלו. אף על פי שראמבל אינו יכול לדבר כמו בני אדם, הוא תמיד יודע על מה רום חושב. רום וראמבל, ברשת החברתית פייסבוק "רום וראמבל", במסד הנתונים הקולנועיים IMDb (באנגלית) "רום וראמבל", במסד הנתונים הקולנועיים KinoPoisk (ברוסית) רום וראמבל באתר הופ!
נטלי מרטינז

נטלי מרטינז (באנגלית: Natalie Martinez; נולדה ב-12 ביולי 1984) היא שחקנית ודוגמנית אמריקאית. היא ידועה בעיקר מתפקידה כקייס בסרט "מרוץ המוות" (2008), בדמותה של מישל מילר בטלנובלה "בית האופנה" ומתפקידה כאלישה מנדז בסדרה "ממלכה". מרטינז נולדה במיאמי, פלורידה להורים אמריקאים ממוצא קובני ולה שש אחיות. היא התחנכה בתיכון סנט ברנדן, אותו סיימה בשנת 2002. היא החלה לשחק בשנת 2006 בטלנובלה בית האופנה בתפקיד "מישל מילר". הסדרה שודרה במשך שלושה חודשים. סרט הקולנוע הראשון שלה היה מרוץ המוות מ-2008 ובהמשך שיחקה במספר סדרות כמו: בתוך הבועה, CSI: ניו יורק, APB וסודות ושקרים. בנוסף היא השתתפה בסרטוני קליפ של מספר זמרים כמו ג'סטין טימברלייק, שון פול, עמר דיאב, מארק אנתוני ופיטבול. בשנת 2015 שיחקה במותחן המדע הבדיוני "חי פעמיים" לצדם של ראיין ריינולדס ובן קינגסלי, בבימויו של טרסם סינג ובהפקתו של הישראלי רם ברגמן. מדיה וקבצים בנושא נטלי מרטינז בוויקישיתוף נטלי מרטינז, ברשת החברתית אקס (טוויטר) נטלי מרטינז, ברשת החברתית אינסטגרם נטלי מרטינז, במסד הנתונים הקולנועיים IMDb (באנגלית) נטלי מרטינז, באתר AllMovie (באנגלית) נטלי מרטינז, באתר Rotten Tomatoes (באנגלית) נטלי מרטינז, באתר Metacritic (באנגלית) נטלי מרטינז, במסד הנתונים הקולנועיים KinoPoisk (ברוסית)
הנביא מבית אל

הנביא מבית אל הוא נביא שקר, הגורם לאיש האלוהים מיהודה לעבור על מצוות ה' וגורם בעקבות זאת למותו. לאחר שהכשיל את איש האלוהים מיהודה, קיבל נביא השקר מבית אל נבואת אמת המנבאת את מותו של איש האלוהים. בתלמוד הירושלמי מובאת דעת רבי יוסי המזהה את נביא השקר מבית אל עם יהונתן בן גרשום, וכן דעת רב שמואל בר רב יצחק, המזהה אותו דווקא עם אמציה כהן בית אל. ערך מורחב – איש האלוהים מיהודה והנביא מבית אל לאחר שבניו מספרים לו על התנבאותו של איש האלוהים מיהודה לירבעם בן נבט ועל הצהרתו הפומבית שאלוהים ציווה עליו שלא לאכול לחם ולא לשתות מים בבית אל יוצא הנביא הזקן מבית אל לדרך ומשכנע את איש האלוהים לעבור על דברי אלוהים בטענה שגם אליו הוא דיבר. הנביא הזקן גרם לאיש האלהים לשוב מן הדרך שהלך בה בניגוד למצוות ה' עליו, וכן לאכול לחם ולשתות מים בבית אל. לאחר שסיימו את הסעודה, מתנבא הנביא מבית אל נבואה נוספת, הפעם נבואת אמת, שבגלל הפרת הציווי האלוהי, איש האלהים מיהודה ימות, ומיד לאחר צאתו לדרך מתקיימת הנבואה ואריה הורג אותו. איש האלהים נהרג בידי אריה ש"שבר" אותו אבל לא אכלו. והנביא הזקן מבית אל ששמע שיש הרוג שלידו עומד אריה שלא נוגע בגופה ובחמור שלידה הבין שמדובר שאיש האלהים וקובר אותו בקברו הפרטי. הנביא הזקן מבית אל ציווה את בניו שבמותו יקברו אותו בסמוך לקבר איש האלהים. זאת, כדי שכאשר נבואתו של איש האלהים תתקיים, וכל קברי כהני העגלים יהרסו, קברו יישאר שלם. ואכן, כאשר יאשיהו החריב את מזבח העגלים והרס את קברי כהני העגל, הוא לא פגע בקברו של איש האלהים, וכך ניצל גם קברו של הנביא מבית אל. ספר מלכים א', פרק י"ג, פסוק י"א. תלמוד ירושלמי, מסכת ברכות, פרק ט', הלכה ב'. ספר מלכים ב', פרק כ"ג, פסוקים י"ז–י"ח. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יחסי גינאה ביסאו – שווייץ

יחסי גינאה ביסאו–שווייץ הם היחסים הדיפלומטיים הרשמיים שבין רפובליקת גינאה ביסאו לבין הקונפדרציה השווייצרית. בין רפובליקת גינאה ביסאו לקונפדרציה השווייצרית מתקיימים יחסים דיפלומטיים שכוננו ב-1980. מגעים רשמיים בין שווייץ לגינאה ביסאו התנהלו עוד לפני כן, בין הכרת שווייץ בגינאה ביסאו ב-13 באוגוסט 1974 לבין כינון היחסים הדיפלומטיים הרשמיים בין שתי המדינות. הסחר והעסקים המתנהלים בין אזרחי וממשלות שתי המדינות הם מתונים מאוד ואף כמעט אינם מורגשים. הסוכנות השווייצרית לפיתוח ושיתוף פעולה (SDC) עזרה לגינאה ביסאו עד 2002 בנושא ניצול המשאבים הטבעיים שלה. הסוכנות הציעה לגינאה ביסאו גם סיוע הומניטרי, בעיקר בעקבות מלחמת האזרחים במדינה שהתרחשה בשנת 1998. שווייץ אינה מיוצגת בגינאה ביסאו בדרג השגרירות. שווייץ מיוצגת בגינאה ביסאו בדרג הקונסולרי באמצעות קונסוליה רשמית שהיא מחזיקה בביסאו, בירת המדינה. שווייץ האמינה את שגרירותה שבדקר, בירת סנגל הסמוכה, על גינאה ביסאו. גינאה ביסאו אינה מיוצגת בשווייץ, הן בדרג השגרירות והן בדרג הקונסולרי. Bilateral relations Switzerland–Guinea-Bissau, אתר משרד החוץ של שווייץ CONSULATE OF SWITZERLAND IN BISSAU, GUINEA-BISSAU
חורף באוסלו

חורף באוסלו הוא אלבום האולפן היחיד של להקת ותיקי הבריגדה. כל השירים נכתבו והולחנו על ידי אחי כהן-רז.  שירה ותופים - עודד שחר שירה - אחי כהן-רז גיטרות - יובל ליבליך גיטרה בס - יורם מור שלומי קינן קלידים ב-רוכלים של נשק, בלוז סטנדרטי, אסיר של חלומות, רוצה לרקוד איתך בלוז, יה נאביל, עושה לה אהבה, פוסטר, עיר פרנואידית. קרני פוסטל צ'לו ב-חלומות, צעירה מדי, חורף באוסלו. ענת פורת קולות ב-אסיר של חלומות. מידע על האלבום חורף באוסלו באתר MusicBrainz
גאוגרפיה של אוקראינה

אוקראינה היא המדינה השנייה בגודלה באירופה. המדינה מחזיקה בעמדה אסטרטגית במזרח אירופה, תוך שהיא גובלת בים השחור בדרום; בפולין, בסלובקיה ובהונגריה במערב; בבלארוס בצפון; במולדובה וברומניה בדרום-מערב וברוסיה במזרח. חלקם הצפוני של הרי הקרפטים משתרע אל תוך שטחה של אוקראינה, בחלקה המערבי של המדינה (הפסגה הגבוהה ביותר בשטחה היא הוברלה, בגובה 2,061 מטרים מעל פני הים). יחד עם זאת, מרבית שטחה של אוקראינה הוא ערבה המשתרעת מצפון לים השחור, ונחצית על ידי נהר הדנייפר, אשר חוצה את אוקראינה מצפון לדרום ונשפך לים השחור מערבית לחצי האי קרים, ליד שפך נהר הבוג הדרומי ונהר הדניסטר. חלקו של הגבול עם רוסיה עובר דרך ים אזוב. שטחה הכולל של אוקראינה הוא 603,700 קילומטרים רבועים. אורכם הכולל של כל גבולותיה היבשתיים הוא 4,558 קילומטרים. היא גובלת בבלארוס (891 קילומטרים), בהונגריה (103 קילומטרים), במולדובה (939 קילומטרים), בפולין (428 קילומטרים), ברומניה (169 קילומטרים בדרום, 362 קילומטרים במערב), ברוסיה (1,576 קילומטרים) ובסלובקיה (90 קילומטרים). אוקראינה גובלת, בנוסף, גם ב-2,782 קילומטרים של ים. רובה של אוקראינה מורכב מערבות פוריות וממישורים. ההרים נמצאים בחלקה המערבי של המדינה (הרי הקרפטים) או בחצי האי קרים אשר בדרומה, בלבד. הנקודה הגבוהה ביותר באוקראינה היא ההר הוברלה, בגובה 2,061 מטרים מעל פני הים. במונחים של ניצול הקרקע, 58% משטחה של אוקראינה נחשבים כקרקע ראויה לעיבוד, 2% משמשים לגידולים קבועים, 13% הם אדמות מרעה, 18% הם יערות ו- 9% הם אחרים. רק כ- 5% מהשטח הוא הררי. ישנן ביצות רבות באגן הפריפיאט (ביצות פריפיאט), ושטחים עשירים בקרקע שחורה ופוריה ("צ'רנוזיום"). כ- 15% מהשטח הוא עירוני. מבחינה היסטורית, אוקראינה מחולקת למספר אזורים שעדיין משתמשים בשמות שלהם ויש להם משמעות גם מבחינה גאוגרפית וגם מבחינה פוליטית. חלק מאזורים חופפים זה את זה. פודוליה - האזור המרכזי של מערב אוקראינה. משתרעת מגליציה עד לעיר טורגוביצה במזרח. ווהלין - או וולוניה, אזור שנמצא מצפון לפודוליה. פולסיה - רצועה צרה בין ווהלין לגבול בלארוס ופולין. רמת הדנייפר - השטח המרכזי של מגן אוקראינה. אזור שמשתרע מפודוליה ועד לנהר הדנייפר. שפלת הדנייפר - אזור שנמצא במרכז אוקראינה מזרחית לנהר הדנייפר. סלבודה - האזור מצפון לשפלת הדנייפר, שבמרכזו העיר חרקוב. הדונבאס - אזור שנמצא דרום מזרחית לשפלת הדנייפר ובירתו העיר דונצק. גליציה - חלק מממלכת פולין שעבר לשליטת האימפריה האוסטרו הונגרית, כיום מהווה את מרבית מערב אוקראינה. לאוקראינה אקלים ממוזג יבשתי, ואקלים ים-תיכוני בחופו הדרומי של חצי האי קרים. חלוקת המשקעים במדינה אינה שוויונית: משקעים רבים יורדים במערב ובצפון ומעטים יורדים באזורים המזרחיים והדרום-מזרחיים. החורפים קרים לאורך הים השחור, ואף קרים יותר בפנים הארץ; הקייצים חמים ברובה של המדינה, וחמים מאוד בדרומה. משאבי הטבע העיקריים של אוקראינה כוללים מחצבי ברזל, פחם, מנגן, גז טבעי, נפט, מלח, גופרית, גרפיט, טיטניום, מגנזיום, קאוליניט, ניקל, כספית ועץ. בעיותיה הסביבתיות של אוקראינה הן אספקה לקויה של מים ראויים לשתייה, זיהום אוויר ומים, ובירוא יערות. בנוסף, קיים זיהום רדיואקטיבי באזור מסוים בצפון המדינה החל משנת 1986, כתוצאה מאסון צ'רנוביל. מדיה וקבצים בנושא גאוגרפיה של אוקראינה בוויקישיתוף נכון לשנת 2017, כ-7.1% משטח אוקראינה מוחזק בפועל על ידי רוסיה ערך זה הוא קצרמר בנושא גאוגרפיה של אוקראינה. אתם מוזמנים לתרום לוויקיפדיה ולהרחיב אותו.
כל אחד כפי יכולתו ולכל אחד לפי צרכיו

כל אחד כפי יכולתו ולכל אחד לפי צרכיו היא סיסמה סוציאליסטית. העיקרון מתייחס לגישה החופשית לטובין, הון ושירותים המנתקת בין תרומת היחיד, לתמורה אותה הוא מקבל - אך גם למחוייבותו ולאחריותו של היחיד כלפי הכלל. בתפיסה המרקסיסטית, הסדר שכזה ייעשה אפשרי בזכות שפע הסחורות והשירותים שמערכת כלכלית קומוניסטית מפותחת תוכל לייצר. הרעיון הוא שעם התפתחות מלאה של סוציאליזם ושחרור הכוחות היצרניים, יהיה מספיק כדי לספק את צורכי כולם. משפט זה היה גם העיקרון המארגן של התנועה הקיבוצית בישראל עד תחילת מגמות ההפרטה. על אף שלא הוא הגה אותה, ושהייתה נפוצה בתנועות הסוציאליסטיות עוד לפניו, מזוהה הסיסמה ביותר עם קרל מרקס שעשה בה שימוש בחיבורו משנת 1875, 'ביקורת תוכנית גותהא': "בשלב גבוה יותר של החברה הקומוניסטית, לאחר שחרור הפרט משעבודו לחלוקת העבודה, שכתוצאה ממנו ייעלם גם הניגוד בין עבודה נפשית לפיזית; לאחר שהעבודה תהפוך לא רק אמצעי לחיים אלא תכלית החיים העיקרית; לאחר שהכוחות היצרניים יתגברו אף הם עם כל התפתחות האינדיווידואל, וכל מעיינות השפע הקואופרטיבי יפרצו ביתר שפעה - רק אז אפשר יהיה לחצות את האופק הצר של הבורגנות במלואו והחברה תחרוט על דיגלה: כל אחד כפי יכולתו, לכל אחד על פי צרכיו"! הסיסמה שימשה גם הוגים סוציאליסטים קודם לכן, כגון אוגוסט בקר בשנת 1844 ולואי בלאן בשנת 1851. יש המייחסים את מקורה הראשוני לאוטופיסט הצרפתי אטיין-גבריאל מורלי בספרו מ-1755 'קוד הטבע', בו הציע "חוקים ועקרונות יסוד שיקרעו את שורשי המידות הרעות ואת כל רעות החברה": "א. שום דבר בחברה לא יהיה שייך לאף אחד, לא כחזקה אישית ולא כטובין הוניים, פרט לדברים שלהם יש לאדם שימוש מיידי, לצרכיו, לתענוגיו או לעבודותיו היומיומיות. ב. כל אזרח יהיה איש ציבור, המתקיים, נתמך, ומועסק באמצעות ההוצאה הציבורית. ג. כל אזרח יתרום את תרומתו הייחודית לפעילות הקהילה בהתאם ליכולתו, לכישרונו ולגילו; על בסיס זה ייקבעו תפקידו, בהתאם לחוקי החלוקה". יש הרואים את שורשי הסיסמה בכתבי הברית החדשה, במעשי השליחים ובאורח החיים הקומונלי של קהילת המאמינים המתוארת בו: "וּקְהַל הַמַּאֲמִינִים הָיָה לָהֶם לֵב אֶחָד וְנֶפֶשׁ אַחַת וְאֵין אִישׁ מֵהֶם אוֹמֵר עַל־אֲשֶׁר בְּיָדוֹ לִי הוּא כִּי הַכֹּל הָיָה לָהֶם לְנַחֲלַת כֻּלָּם. וּבִגְבוּרָה רַבָּה יָעִידוּ הַשְּׁלִיחִים עַל־תְּקוּמַת הָאָדוֹן יֵשׁוּעַ וְחֶסֶד גָּדוֹל הָיָה עַל כֻּלָּם. כִּי לֹא־הָיָה בָהֶם חֲסַר דָּבָר כִּי כָל־בַּעֲלֵי שָׂדוֹת וּבָתִּים מָכְרוּ אֹתָם וַיָּבִיאוּ אֶת־כֶּסֶף מְחִירָם. וַיְשִׂימֻהוּ לְרַגְלֵי הַשְּׁלִיחִים וַיֻּתַּן לְכָל־אִישׁ וָאִישׁ דֵּי מַחְסֹרוֹ" (מעשי השליחים, פרק ד' פסוקים 32–35, תרגום פרנץ דליטש) חוקרים אחרים סבורים כי שורשי הכלל במשפט הרומי ובעקרון ה-obligation in solidum ('מחויבות הדדית' או 'ערבות הדדית') על פיו 'כל אחד לוקח על עצמו אחריות על כל מי שאינו יכול לשלם את חובו, והוא אחראי מנגד עבור כולם'.
צ'וני (פיל)

צ'וני (באנגלית: Chunee) היה פיל הודי שהופיע בקרקס בלונדון, ואשר בשנת 1826 הוצא להורג ביריות לאחר שהרג את מטפלו. צ'וני הובא מבנגל ללונדון בשנת 1811, בתקופת העוצרות (אנ'). צ'וני היה חלק מייבוא של שלושה פילים שהובאו באותן שנים באמצעות חברת הודו המזרחית הבריטית. תחילה, הוצג צ'וני בבית האופרה המלכותית, קובנט גארדן והופיע על הבמה יחד עם אדמונד קין. בהמשך נמכר לקרקס מקומי בעלות של 1000 לירות שטרלינג. צ'וני אולף, והיה אחד מהכוכבים של ההצגה. לורד ביירון כתב עליו ביומנו כי בהופעה שנערכה ב־14 בנובמבר 1813 "הפיל לקח ונתן לי שוב את הכסף שלי - הסיר את כובעי - פתח דלת - הריע בחדקו - והתנהג כל כך טוב, שהלוואי שהיה משרתי." בשנה האחרונה לחייו, הפך צ'וני לאגרסיבי ואלים, ככל הנראה כתוצאה מחט רקוב שגרם לו כאב שיניים. ב־26 בפברואר 1826, במהלך טיולו הרגיל ביום ראשון לאורך החוף, פתח לפתע צ'וני בריצת אמוק והרג את אחד ממטפליו. בימים הבאים המשיך בעצבנותו באופן שהקשה את הטיפול בו, עד שלבסוף בעלי הקרקס החליטו להמיתו. ביום רביעי שלאחר מכן, ב-1 במרץ, ניסה אחד ממטפליו להאכילו ברעל, אך צ'וני סירב לאכול. בעלי הקרקס הזעיקו חיילים מבית סאמרסט כדי שאלו ירו בצ'וני באמצעות רובי המוסקט שלהם. ראשית ניתנה לצ'וני ההוראה לכרוע, וכשהאחרון כרע, נורו עליו לפתע 152 כדורי מוסקט. צ'וני נפצע קשה מהיריות אך נותר בחיים. בהמשך אחד החיילים פגע בו באמצעות צלצל או חרב - מה שהביא למותו. רצפת כלובו הייתה מכוסה בדם רב, ודווח כי קולות הייסורים שהשמיע הפיל, היו רועמים יותר מקולות הירי. גופתו של צ'וני הוצגה בפומבי ומאות צופים הגיעו לחזות בה. לאחר מכן, נמסרה לרופאים וסטודנטים מהמכללה המלכותית למנתחים באנגליה (אנ'). השלד של צ'וני, ששקל 397 ק"ג, נמכר ב-100 לירות שטרלינג והוצג בפיקדילי, ובהמשך במכללה המלכותית למנתחים. עורו של צ'וני, ששקל 860 ק"ג, נמכר לבורסקאי תמורת 50 לירות שטרלינג. עד לשנת 1941 הוצג השלד של צ'וני באוסף האנטריאן, עד שנהרס כתוצאה מפגיעה ישירה בהתקפה אווירית של הלופטוואפה. האירוע פורסם וגרר התעניינות רבה בציבור. העיתונים פרסמו איורים רבים ודיווחים מהשטח. עיתון הטיימס פרסם מאמרים כנגד ה"ברבריות של התהליך" וכנגד רמת הטיפול הירודה בבעלי החיים. בשנת 1826 נוסדה האגודה הזואולוגית של לונדון. האירועים היווה השראה למחזות שעלו באנגליה. בעקבות האירוע הפופולריות של הקרקס שהחזיק בצ'וני ירדה משמעותית. בשנת 1828 הועברו בעלי החיים שבו לגני סורי (אנ'), ובשנת 1829 נהרס מבנה הקרקס. טופסי (פילה) טייק (פילה) מרי (פילה) מדיה וקבצים בנושא צ'וני בוויקישיתוף Chunee - Video Learning - WizScience.com, סרטון באתר יוטיוב (אורך: 2:36)
בנג'מין ראש

בנג'מין רָאש (באנגלית: Benjamin Rush‏; 24 בדצמבר 1745 – 19 באפריל 1813) היה אחד מהאבות המייסדים של ארצות הברית ומחותמי הכרזת העצמאות של ארצות הברית. הוא היה מנהיג חברתי מפילדלפיה, רופא, פוליטיקאי ורפומטור חברתי, בעל דעות הומניטריות ומחנך וכן המייסד של Dickinson College (אנ'). ראש כיהן בקונגרס הקונטיננטלי, כיהן כרופא הראשי בצבא הקונטיננטלי והפך לפרופסור בכימיה, תאוריה רפואית ויישום רפואי באוניברסיטת פנסילבניה. ראש היה מנהיגה של תנועת הנאורות בארצות הברית ותומך נלהב של המהפכה האמריקאית. הוא היה מנהיגה של התנועה של פנסילבניה לתיקון החוקה בשנת 1788. הוא היה בולט ברפורמות רבות במיוחד בתחומים של רפואה וחינוך. הוא היה אחד מראשוני המתנגדים לעבדות, תמך בבתי ספר ציבוריים חופשיים ושאף לקדם חינוך לנשים. כמנתח מוביל, לראש הייתה השפעה חשובה על מקצוע הרפואה. הוא שאף לארגן את הידע הרפואי לפי תאוריות בעלות כוח הסבר במקום להסתמך רק על שיטות אמפיריות. בשנת 1773 הוא כתב מנשר בשם "An Address to the Inhabitants of the British Settlements in America, upon Slave-Keeping." שבו תקף לראשונה, בחריפות, את תופעת העבדות במושבות באמריקה ואת הסחר בעבדים. ראש טען כי מבחינה מדעית, השחורים אינם נחותים מטבעם מבחינה מוסרית או אינטלקטואלית. כל ראיה לנחיתות השחורים הייתה תוצאה של העבדות. מדיה וקבצים בנושא בנג'מין ראש בוויקישיתוף בנג'מין ראש, באתר "Find a Grave" (באנגלית) בנג'מין ראש, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אנתוני בנזט

אנתוני בנזט (באנגלית: Anthony Benezet;‏ 31 בינואר 1713 - 3 במאי 1784) היה מורה קווייקרי, ממיסדי התנועה לביטול העבדות, סופר ופעיל חברתי מפילדלפיה, פנסילבניה. הוא הקים את אחת האגודות הראשונות בעולם נגד עבדות, "Society for the Relief of Free Negroes Unlawfully Held in Bondage" שהפכה מאוחר יותר לאגודה של פנסילבניה לקידום ביטול העבדות. הוא פתח את בית הספר הראשון לבנות בצפון אמריקה ואת בית הספר הראשון לשחורים בפילדלפיה, שפעל במהלך המאה ה-19. הוא נולד למשפחה פרוטסטנטית בצרפת. כשהיה בן שנתיים משפחתו עברה לאנגליה, ולאחר מכן לאמריקה כשהיה בן 17. הוא הצטרף לקווייקרים בפילדלפיה, ופעל לשכנע אחרים שהחזקת עבדים הייתה בניגוד לכתבי הנצרות. בשנת 1739 הוא החל ללמד כמורה. ב-1750 הוא החל, בנוסף לעבודת היום שלו, לקיים בביתו שיעורי ערב לילדים שחורים עניים. תלמידיו הצליחו ובכך סתרו את המיתוס על אי יכולת בגלל מוצא שחור. בשנת 1750 הוא גם החל לפעול נגד עבדות. אף על פי שחי באמריקה, השפעתו הייתה גדולה על התנועה לביטול העבדות בבריטניה. הוא פנה למנהיגי הקוויקרים בלונדון וטען כי עליהם להתנגד לעבדות. הוא השפיע בין היתר על ג'ון וסלי, על גבריאל שארפ ועל תומאס קלארקסון שפעלו בהמשך לביטול העבדות. מדיה וקבצים בנושא אנתוני בנזט בוויקישיתוף אנתוני בנזט, באתר "Find a Grave" (באנגלית) אנתוני בנזט, באתר אנציקלופדיה בריטניקה (באנגלית) כתבי אנתוני בנזט בפרויקט גוטנברג (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
צ'יק פילה

צ'יק פילה (באנגלית: Chick-fil-A) היא רשת מסעדות מזון מהיר אמריקאית המתמחה בכריכים ומאכלי בשר עוף. הרשת כוללת מעל 2,400 מסעדות ברחבי ארצות הברית והכנסותיה הסתכמו בכ-11.3 מיליארד דולר במהלך 2019, נתון המציב אותו במקום השלישי בין רשתות המסעדות בארצות הברית, לאחר מקדונלד'ס וסטארבקס, והיא בעלת היקף ההכנסות הגבוה ביותר פר סניף. הרשת ידועה בערכים הנוצרים המסורתיים שהנחיל בה מייסדה, ובהם סגירה של כלל המסעדות בימי ראשון, בחג ההודיה ובחג המולד. מקור הרשת במסעדת "Dwarf Grill" שפתחו ב-1946 סמואל טרוט ק'תי ואחיו בפרבר של אטלנטה. הצלחת כריך בשר העוף הביאה את קת'י לפתוח ב-1967 מסעדה מזון מהיר המבוססת על הכריך. למסעדה קרא "Chick-fil-A" כשה-A נועדה לייצג את איכות העוף. מאז פתיחתה קבע קת'י כלל כי המסעדה וכן שאר המסעדות שנפתחו עם על ידי החברה ועם על ידי זכיינים יהיו סגורות בימי ראשון. תחילה התמקדה הרשת בהקמת מסעדות בקניונים, בעיקר בג'ורג'יה ובמדינות סמוכות בדרום ארצות הברית. ב-1986 נפתחה המסעדה הראשונה מחוץ לקניון. בתקנון החברה שהוסכם גם על יורשיו של קת'י שהיה נוצרי בפטיסטי אדוק, נקבע כלל יסוד שהחברה תישאר פרטית ומניותיה לא יונפקו לציבור, וכן שכלל המסעדות לא יפעלו בימי ראשון. לאורך שנות קיומה תרמה החברה ומשפחת ק'תי לארגונים נוצרים המתנגדים לנישואים חד-מיניים, מדיניות זו הביאה לקריאות להחרמת הרשת ולניסיונות למניעת פעילותה בערים שונות בארצות הברית ובאתרים פדרליים. בנובמבר 2019 הודיע נשיא הרשת כי בכוונתה להפסיק לתרום לארגונים כגון צבא הישע על רקע ביקורת זו. מדיה וקבצים בנושא צ'יק פילה בוויקישיתוף אתר האינטרנט הרשמי של צ'יק פילה (באנגלית) צ'יק פילה, ברשת החברתית פייסבוק צ'יק פילה, ברשת החברתית אקס (טוויטר) צ'יק פילה, ברשת החברתית אינסטגרם צ'יק פילה, ברשת החברתית טיקטוק צ'יק פילה, ברשת החברתית LinkedIn צ'יק פילה, סרטונים בערוץ היוטיוב אתר restaurantbusinessonline.com Chick-fil-A is now the 3rd-largest restaurant chain in America, and McDonald's and Starbucks should be terrified, ‏businessinsider.com, ‏18 ביוני 2019 Chick-Fil-A Named America’s Favorite Restaurant Chain For The Sixth Straight Year, פורבס, 30 ביוני 2020 Chick-fil-A Stops Giving to Salvation Army, FCA Amid LGBT Protests, ‏christianitytoday.com, ‏18 בנובמבר 2019
הטור של טורקיה

הטור של טורקיה (באנגלית: Presidential Cycling Tour of Turkey) הוא מרוץ אופניים בקטעים שמתקיים החל משנת 1963 בטורקיה. המרוץ הפך להיות אחד ממרוצי ה-UCI World Tour בשנת 2017, אך בשנת 2020 ירד המרוץ לדרג ה-UCI ProSeries, המשני למרוצים. חולצת טורקיז - לובש אותה הרוכב המוביל בדירוג הכללי. החולצה הירוקה - לובש אותה הרוכב המוביל בקטגוריית המאיצים. החולצה האדומה - לובש אותה הרוכב המוביל בקטגוריית המטפסים. מדיה וקבצים בנושא הטור של טורקיה בוויקישיתוף אתר האינטרנט הרשמי של הטור של טורקיה (באנגלית ובטורקית) הטור של טורקיה, ברשת החברתית פייסבוק הטור של טורקיה, ברשת החברתית אינסטגרם ahood, Tour de France a week earlier in 2020, Turkey out of WorldTour, VeloNews.com, ‏2019-06-26 (באנגלית) לאחר פסילתו של מוסטפא סאייר הטורקי, שניצח במקור במרוץ אך תואר זה נשלל ממנו לאחר פרשיית אמרוץ
משחק מכור (שיר של ריטה)

משחק מכור הוא הסינגל החמישי מתוך אלבום הבכורה של הזמרת-יוצרת הישראלית ריטה, שיצא לאור באוגוסט 1986. השיר נכתב על ידי עופר אקרלינג, הולחן ועובד על ידי רמי קלינשטיין. בשנת 1987 הקליטה ריטה גרסה אנגלית לשיר בשם "The Game" לאלבום הבין-לאומי הראשון שלה בלועזית "Breaking Those Walls". סרטון השיר "משחק מכור" באתר יוטיוב מילות השיר "משחק מכור" באתר שירונט משחק מכור, באתר "פזמונט" משחק מכור, באתר אקו"ם משחק מכור באתר סטריאו ומונו ריטה - משחק מכור - Remix - רמיקס, סרטון באתר יוטיוב (אורך: 8:03) המצעד השבועי של רשת ג' מתאריך 23 בספטמבר 1986, באתר "פזמונט"
האחרון בעשירון התחתון

האחרון בעשירון התחתון הוא אלבומם השני של להקת טיפקס, שיצא בנובמבר 1993, הגיע למעמד של אלבום זהב ומכר כ-29 אלף עותקים. סולן הלהקה, קובי אוז, כתב והלחין את כל שירי האלבום למעט "בתוך נייר עיתון, שאוז כתב את מילותיו ללחן מרוקאי, ושיר נוסף שהלחין עם רמי יוסיפוב. בעיבוד השירים השתתפו כל חברי הלהקה. דני רכט ושמוליק נויפלד הפיקו את השירה. אלון אולארצ'יק וחיים אוליאל השתתפו בהקלטה. השירים שהצליחו באלבום זה היו "בתוך נייר עיתון", "זמנים קטנים" ו"עננה". "שיר הפז"ם" היה שיר השירותרום של גלי צה"ל בשנת 1993. באלבום נכלל השיר "האחרון בעשירון התחתון" כשם האלבום. שני השירים הראשונים שיצאו "בתוך נייר עיתון ו"עננה" לא זכו תחילה להשמעות ברדיו. רק לאחר שצולם וידאו קליפ לבתוך נייר עיתון, הוא שודר רבות בשידורי הניסיון של ערוץ 2 והאלבום זכה להתעניינות. הרכב הלהקה כלל בהקלטת האלבום את קובי אוז, גל פרמן, רמי יוסיפוב, תמיר ימיני, רונית שפי ואבינועם מרטון. כל השירים נכתבו והולחנו על ידי קובי אוז (למעט היכן שמצוין אחרת).  עמוס אורן, אחרי 15 שנה: אוסף ראשון ל"טיפקס", באתר ynet, 4 במרץ 2003 חזרות בחדר בשדרות: תחנות תרבות עם להקת טיפקס, באתר nrg‏, 29 במאי 2017 האחרון בעשירון התחתון, באתר bandcamp